hotchpotch/miracl-hf-unified huggingface dataset:
Rashid Bin Saeed Al Maktoum
Sheikh Rashid Bin Saeed Al Maktoum (1912 - 7 Oktoba 1990) (Kiarabu: راشد بن سعيد آل مكتوم) alikuwa Makamu wa Rais na Waziri Mkuu wa Umoja wa Falme za Kiarabu na Emir (mtawala) wa Dubai. Yeye alitawala kwa miaka 32, mpaka kifo chake.
Sheikh Rashid Bin Saeed Al Maktoum anaweza kuitwa aliyekuwa na maona ya UAE ya kisasa Ilikuwa wakati wa utawala wake ambapo Dubai ilikua kutoka mji mdogo wa kibiashara hadi mji mkuu wa mkusanyiko. Kufuatia uvumbuzi wa mafuta katika kanda hiyo katika miaka ya 1960, moja ya majukumu yake ya kwanza ilikuwa ni ya ujenzi wa bandari ya kisasa na viwanja vya ndege Dubai. UAE ilishuhudia shughuli nyingi za ujenzi katika miaka ya 1970 na nyingi zilikuwa zikifanyika Dubai. Ujenzi wa bandari ya pili katika Jebel Ali, Dubai Dry Dock, Shindaga Tunnel na Dubai Trade Center kwa kutaja wachache. Miradi hizi zimefungua njia ya maendeleo ya baadaye ya mji ambayo yanaendelea mpaka leo. Bintiye aliolewa na kisha Emir wa Qatar ambaye alisaidia katika kugharimia miradi zingine. Emir wa Kuwait alisaidia katika ufadhili wa uchimbaji wa Creek, ambayo ilisababisha Dubai ifanikiwe kama bandari ya kuingia UAE. Mama yake Sheikha Hussah bint Murr alimiliki ardhi, alihusika katika biashara na aligawana uongozi wa Dubai.
Sheikh Rashid alikuwa na wana wanne:
Aliyemtangulia (kama Waziri Mkuu) na mrithi wake alikuwa mwana wake, Sheikh Maktoum bin Rashid Al Maktoum, ambaye alikuwa Waziri Mkuu wa United Arab Emirates 1971-1979 na ambaye alikuwa Emir ya Dubai kuanzia 7 Oktoba 1990 hadi kifo chake tarehe 4 Januari 2006. Mwanake mwengine, Mohammed bin Rashid Al Maktoum, alichukua nyadhifa hizi zote baada ya kifo cha Sheikh Maktoum.
Mmoja wa viongozi wenye mafanikio zaidi katika Mashariki ya Kati, Sheikh Rashid aliwajibika kwa ajili ya mageuzi ya Dubai katika mji wa bandari ya kisasa na kibiashara. Laini yake maarufu, ""babu yangu aliendesha ngamia, baba yangu aliendesha ngamia, mimi naendesha Mercedes, mwanangu aendesha Land Rover, mwanake ataendesha Land Rover, lakini mwanake ataendesha ngamia."" Huangazia wasiwasi wake kwamba mafuta ya Dubai yataisha katika muongo mmoja au mbili. Hivyo alifanya kazi ili kujenga uchumi katika Dubai ambao unaweza kuishi baada ya mafuta ya Dubai kuisha.
Watu wa Emirati
Watu wa Emirati (Kiarabu: |إماراتي) ni raia na kundi la kikabila la United Arab Emirates (UAE). Waemirati wengi, pamoja na wale walio katika familia tawala ya Emirates ya Abu Dhabi na Dubai, kufuatilia asili yao hadi ukoo wa Bani Yas. Hata hivyo, watu nje ya ukoo wa Bani Yas kama Baluchis na wahamiaji kutoka eneo la Bastak la Iran na Bahrain, wamekuwa wakiingizwa polepole katika jamii ja Emirati. Idadi ndogo ya watu wa Asia ya Kusini, Afrika na kutoka jamii zingine imeoana na watu wa Emirati, na hivyo kuwa raia wa UAE wasiyo waemirati
Jina "Emirati" linatokana na neno la Kiarabu Emir(Kiarabu:|أمير) ambalo inamaanisha kamanda. Kila emirate linatawaliwa na Emir, ambalo wananchi (kwa ujumla) ni wa ukoo wake. Nasaba ya Bani Yas inaunda misingi ya koo nyingi ndani ya United Arab Emirates. Koo ndogo za Bani Yas ni pamoja na:
Ufafanuzi mwingine wa "Emirati" ni Waarabu na asili ya Uarabuni.
Wakazi wa UAE kama mwaka 2009 inasimamia katika milioni sita, ambayo asilimia 16.5% ni Waemiratis.
Wakazi hao wengine wa UAE (83,5%) wanajumuisha wafkuzwa-nchi, asilimia kubwa ikitoka Asia ya Kusini kutoka nchi kama vile Uhindi (1,75 milioni), Pakistan (1,25 milioni) na Bangladesh (500.000). Watu kutoka Jamii zingine, ikiwa ni pamoja na China, Ufilipino, Thailand, Korea, Afghanistan na Iran ni takriban milioni moja. Wafkuzwa-nchi kutoka Ulaya, Australia, Afrika Kaskazini, Afrika na Amerika ni kama watu 500,000.
Sensa ijayo itafanyika katika mwaka 2010.
Karibu wananchi wote ni Waislamu, takriban asilimia 85 ambao ni Sunni na asilimia 15 iliyobaki ni Shi'a.
Waangalizi wanakadiria kuwa takriban asilimia 55 ya idadi ya watu wa kigeni ni Waislamu, asilimia 25 ni Hindu, asilimia 10 ni Wakristo, asilimia 5 ni Wabuddha, na asilimia 5 (ambao wengi huishi Dubai na Abu Dhabi) ni dini nyingine, pamoja na Parsi , Bahá'í, Kiyahudi na Sikh.
Dubai Cares
Dubai Cares (Kiarabu: دبي العطاء) ni mpango wa maslahi ya kibinadamu ambao unataka kutoa elimu kwa watoto katika sehemu maskini duniani. Ilizinduliwa Septemba 2007 na Sheikh Mohammed bin Rashid Al Maktoum, Makamu wa Rais na Waziri Mkuu wa Umoja wa Falme za Kiarabu, na Mtawala wa Dubai. Mwezi Aprili 2008, Dubai Cares ilikuwa mchango wa Dubai Umoja kwa Mataifa ya Maendeleo ya Milenia ya kutoa elimu ya msingi kwa kila mtoto ifikapo mwaka 2015 na ilikuwa msingi mkubwa ulimwenguni iliyokuwa na kazi ya kuboresha elimu ya msingi katika nchi zinazoendelea. Lengo ni kuwaelimisha watoto milioni 1 katika nchi maskini. Miongoni mwa miradi mingine, Dubai Cares imekuwa inaohusika na Save the Children nchini Sudan, kwa kutoa ruzuku ya milioni $ 16.6. 
Mbali na kazi yao inayohusiana na elimu, Dubai Cares imekuwa inahusika na michango ya Myanmar kufuatia Tufani Nargis kupitia mahema, vifaa vya kufundishia na vifaa vya shule.
Al Maktoum
Al Maktoum (آل مكتوم kwa Kiarabu) ni jina la familia ya nasaba tawala wa emirate ya Dubai, United Arab Emirates. Familia ya Al Maktoum ni tawi la Kabila ya Bani Yas (laini ambayo familia hugawana na nasaba ya Al Nahyan ya Abu Dhabi), ukoo wa nguvu kutoka huko ndani. Familia ya Al Maktoum inashukia kutoka kwa sehemu ya Al Bu Falasah (sasa inajulikana kama Al-Falasi) ya Bani Yas, iliyoheshimiwa sana na iliyoshikilia usukani wa utawala wa UAE.
Mwaka 1833, wanachama takriban 800 wa kabila la Bani Yas, chini ya uongozi wa Maktoum bin Butti, walichukua uongozi wa emirate ya Dubai na kuanzisha nasaba ya Al Maktoum katika emirate hiyo.
Nasaba ya Al Maktoum imetawala Dubai tangu 1833. Ndani ya Shirikisho la UAE, mtawala wa Dubai pia ni Makamu wa Rais na Waziri Mkuu wa nchi. Watu wafuatao wa Al Maktoum Wametawala Dubai
Dubai Desert Classic
Dubai Desert Classic ni mchuano wa utaalam wa gofu unaofanyika kila mwaka unaofanyika Dubai katika United Arab Emirates. Imekuwa sehemu ya ratiba ya European Tour tangu kuzinduliwa mwaka 1989,na ilikuwa sehemu ya kwanza ya ratiba ya European Tour kufanyiwa Mashariki ya Kati. Isipokuwa makala ya 1999 na 2000, ambayo yalifanyika katika Dubai Creek Golf & Yacht Club, imekuwa ikichezewa kwenye kozi la "Majlis katika Emirates Golf Club.
Tukio limebainishwa kwa kuvutia baadhi ya nyota kubwa duniani za gofu kwa msaada wa pesa nyingi zilizotakikana za ushiriki. Ernie Els amekuwa na mafanikio zaidi, kwani ameshinda Desert Classic mara tatu. Madhamini wakuu wa tukio hilo ni Dubal, pamoja na wadhamini-wasaidizi wakiwa pamoja na: Omega, EmiratesNBD, Golf Jumeirah Estates, CNN, Emaar, Emirates Airlines, BMW na Gulf News.
Matukio mengine mawili ambayo ni sehemu ya Gulf Swing:
Rory McIlroy
Rory McIlroy (amezaliwa 4 Mei 1989) ni mchezaji wa golf kutoka nchi ya Northern Ireland. Mwaka wa 2007 alianza kucheza golf kikazi.
Ronald Golias
Ronald Golias (4 Mei 1929 – 27 Septemba 2005) alikuwa muigizaji wa filamu kutoka nchi ya Brazil.
Mweta
Mweta ni jina la Kitanzania. Asili yake ni kabila la Wapare. Mweta maana yake ni kijito kinachotiririsha maji. Jina hili limeenea hadi kwa makabila ya Wasambaa na Wanguu.
Jina linginge linalofanana na hilo ni Shemweta ambalo hutumiwa zaidi na Wasambaa, hasa waishio maeneo ya Bumbuli katika wilaya ya Lushoto.
Awilo Longomba
Awilo Longomba ni mwanamuziki wa Kongo ambaye alikuwa mpiga ngoma katika bendi za Viva la Musica, Stukas, Nouvelle Generation na Loketo.
Mwaka wa 1995, hatimaye aliacha kupiga ngoma na kuamua kuimba na alitoa albamu yake ya kwanza, Moto Pamba, baada ya kupata msaada kutoka Shimita, Ballou Canta, Dindo Yogo, Dally Kimoko, Sam Mangwana, Syran Mbenza na Rigo Star.
CD yake ya pili, "Coupe Bibamba" (mwaka wa 1998) ilimfanya ajulikane kote barani Afrika, pia Ulaya na Amerika. Hii ilifuatiwa na "Kafou Kafou" (mwaka wa 2001) na "Mondongo" (mwaka wa 2004), ambayo inawashirikisha Japponais, Dally Kimoko, Caen Madoka, Djudjuchet, Josky na Simaro Lutumba. Pia alishirikishwa kama atalaku (mtu wa kutumbuiza) katika baadhi ya rekodi za soukous.
Mnamo 2008 Awilo Longomba alitoa albamu mpya, Super-Man, ambayo ilikuwa fanikio lingine kubwa. Awilo aliendelea na umaarufu wake nchini Marekani / Kanada huku akiwa katika ziara pamoja na Nabtry International Cultural Dancers (kundi la kitamaduni la kimataifa la kusakata au kucheza ngoma) kundi ya Kiafrika ya kucheza ngoma iliyoanzishwa mwaka wa 2007 na Grace Haukwa. Ziara ya Super-Man ilikuwa yenye mafanikio makuu miaka za 2008 na 2009. Kutokana na kura za umaarufu na ushindi wa kihistoria katika Tuzo za Reggae ya Kimataifa na Muziki wa ulimwengu huku nchi zaidi ya 120 zikipiga kura, albamu mpya ya Awilo, Super-Man, ilishinda tuzo la mtumbuizaji bora wa Soukous wa mwaka 2009.
Mkurugenzi Mtendaji na mwanzilishi wa Nabtry Grace Haukwa ambaye anamwakilisha Awilo nchini USA alikuwepo kupokea tuzo hilo kwa niaba ya Awilo katika sherehe ya Tuzo za Reggae ya Kimataifa na Muziki wa ulimwengu.
Awilo kwa sasa anaishi nchini Ufaransa na ana uhusiano wa kimapenzi na mwanamuziki Barbara Kanam.
Jamaa ya Awilo katika sekta ya muziki ni pamoja na baba yake Victor Longomba mwanachama mwanzilishi wa TP OK Jazz na vilevile Longombas ambalo ni kundi maarufu la Afro-fusion lenye makao nchini Kenya.
Linet Masai
Linet Masai Chepkwemoi (alizaliwa mnamo 5 Desemba 1989 sehemu ya Kapsokwony, Wilaya ya Mlima Elgon) ni mkimbiaji wa masafa marefu kutoka Kenya na mshindi wa mbio za mita 10,000 katika mashindano ya dunia ya IAAF ya mwaka wa 2009 yaliyofanyika katika mji mkuu wa Berlin, Ujerumani.
Masai anatoka katika kijiji cha Bugaa, kilomita nne ukielekea katika mji wa Kapsokwonyi Wazazi wake ni John Barasa Masai na Leonida Cherop na ni mzaliwa wa nne wa jumla ya watoto kumi Alisomea shule ya Msingi ya Kapsagom na kisha skuli ya sekondari ya Askofu Okiring ambapo alihitimu mwaka wa 2005. Alianza kukimbia mwaka wa 2005, wakati kaka yake mkubwa, Musa Ndiema Masai, alishinda mbio za mita 5000 na 10000 katika mashindano ya vijana ya Kiafrika, akitumai angeweza kuiga mafanikio ya kakake. Ndugu zake wachanga, Dennis [8] Ndiema [9] na Magdaline pia ni wakimbiaji. Baba yao, John Barasa Masai, pia alikuwa mkimbiaji [11] huku Ben Jipcho akiwa mjomba wao wa mbali. Yeye hufanyia mazoezi katika kambi ya PACE Sports Management Training katika eneo la Kaptagat.
Alishinda mbio za wanawake wachanga katika mashindano ya IAAF World Cross Country ya mwaka wa 2007 iliyofanyika katika mji mkuu wa Mombasa, nchini Kenya. Amaliza katika nafasi ya nne katika majaribio ya Kenya ya mashindano ya Mabingwa wa Dunia ya mwaka wa 2007 katika mbio za mita 5000 na kukosa tiketi ya kushiriki katika mji mkuu wa Osaka. Hata hivyo, alishiriki katika mashindano ya IAAF World Athletics Final mwaka wa 2007, na kumaliza katika nafasi ya nne mara mbili (mbio za mita 3000 na 5000).
Mafanikio yake yalianza mwaka wa 2008. Katika msimu wa SPRING alishinda medali ya shaba katika mashindano ya World Cross Country ya mwaka wa 2008. Katika majira ya jua alishiriki katika Michezo ya Olimpiki na kumaliza katika nafasi ya nne katika mbio za mita 10,000 katika rekodi mpya ya vijana ya ulimwengu ya dakika 30:26.50. Rekodi ya zamani (30:31.55) ilikuwa inashikiliwa na Huina Xing wa Uchina na uliwekwa mwaka wa 2003. Pia ilikuwa rekodi mpya ya Kenya, rekodi ya hapo awali (30:30.26) ilikuwa inashikiliwa na Edith Masai na uliwekwa mwaka wa 2005. Rekodi ya Masai ya kitaifa ilisimama kwa muda usiozidi mwaka, kwani mnamo juni mwaka wa 2009 Florence Kiplagat alikimbia kwa muda wa dakika 30:11.53 mjini Utrecht, Uholanzi.
Mnamo 15 Agosti 2009, Masai alimshinda Meselech Melkamu wa Ethiopia NARROWLY katika fainali za mita 10,000 katika mashindano ya dunia ya IAAF ya mwaka wa 2009 iliyofanyika katika mji mkuu wa Berlin nchini Ujerumani. Bingwa wa wakati huo wa mbio za mita 10000 katika Michezo ya Olimpiki na Mashindano ya Dunia, Tirunesh Dibaba, alikuwa hakuweza kushiriki kutokana na jeraha. Alianza kuifanyia mazoezi mashinano ya Dunia ya Cross Country ya mwaka wa 2010 kwa kufanikiwa kupata ushindi katika mashindano ya Cross Internacional Valle de Llodio na Cross Internacional de Soria, kwa kuwashinda wakimbiaji wenzake kwa umbali mkubwa katika mashindano yote mawili. Masai alishinda tuzo la mwanaspoti wa kike bora wa Kenya wa mwaka wa 2009 [15] Pia alituzwa tuzo la Race Results Weekly la mkimbiaji wa kike wa mwaka, mwaka wa 2009
Yeha
Yeha ni kijiji kilichopo upande wa kaskazini mwa nchi ya Ethiopia. Kipo katika eneo la Mehakelegnaw katika mkoa wa Tigray.
Jengo refu kuliko yote nchni Ethiopia lipo katika eneo la Yeha. Huitwa pia Hekaru Kubwa la Yeha. Hili ni jengo refu lililojengwa katika staili ya Sabean na limejengwa karibu na wakati yalipojengwa baadhi ya majengo yalipo Arabia ya Kusini. Katika kipindi cha miaka ya 700 kabla ya Kristo. Japokuwa kifaa cha kutambua umri wa vitu vya kale kimefanyika katika baadhi ya vitu katika eneo la Yeha, lakini tarehe hii inatolewa na maandishi ya eneo hilo .. David Phillipson anasema kuwa, ujenzi huu wenye uzuri wa kuvutia, umedumu kwa muda wote huo kutokana na utunzaji kutoka kwa wajenzi wake, wanaokadiwa kuanza kujenga katika karne ya sita baada ya Kifo cha Yesu, kwa kutumia kalenda ya kanisa
" Maeneo mengine ya kihistoria katika eneo la Yeha ni pamoja na Grat Beal Gebri, sehemu iliyoharibwa na portico yenye ukubwa a mita 10 kwa upana napia kuna sehemu ya makaburi ya iliyo na mawe mengi na mengi yakiwa yapo chini ya ardhi iliyogundulika mwaka 1960.Moja kati ya ushahidi unaonesha kuwa moja ya mawe yana makaburi ya kifalme, wakti jingine, linaaminika kuwa watu wa kale walikuwa wakiishi kiasi cha kilometa moja kutoka upande wa kusini ili Yeha ya sasa.
Yeha ipia ni sehemu inayopatikana kanisa kubwa zaidi la nchini Ethiopia,ambalo kwa mujibu wa taratibu za kiutamaduni lilianzishwa na Abba Aftse, moja kati ya wale watakatifu tisa. Kwa mujibu wake, Francisco Álvares alieleza wakati alipotembelea mji huu mwaka 1520, ambapo aliuita "Abbafaçem" ambapo alielezea jinsi ya makanisa hayo yalivyokuwa Alieleza kuwa kanisa hili ni imara na kuwa lisingeweza kuharibika katika siku ya hivi karibuni, kama ambavyo Deutsche Aksum-Expedition alielezea katika miaka ya kwanza ya karne ya 20
(Jengo la sasa ambalo linatangaza Mji wa Aksumitna kuwa na michoro mbalimbali ya eneo hilo, lilijengwa kati ya mwaka 1948 na 1948.
Yeha pia limekuwa ni eneo la kufanyia tafiti mbalimbali za Kihandisi, tangu mwaka 1952, na Taasisi ya Uhandisi ya Ethiopio.Ethiopian Institute of Archeology. Japokuwa hii iliingiliwa katika uongozi wa Derg lakini hali ilirudi kama awali tena mwaka 1993, na kuzinduliwa na wafanyakazi kutoka Ufaransa.
Kenya Revenue Authority
Kenya Revenue Authority (KRA) ni shirika la ukusanyaji wa ushuru nchini Kenya. Ilivumbuliwa 1 Julai 1995 ili kuboresha ukusanyaji wa ushuru kwa niaba ya Serikali ya Kenya. KRA inaskusanya idadi ya ushuru na wajibu, ikiwemo: ushuru ya thamani, ushuru ya mapato na "customs" Tangu kuanzishwa kwa KRA, ukusanyaji wa mapato umeongezeka kwa kasi, na kuwezesha serikali kutoa huduma zinazohitajika zaidi kwa raia wake kama vile, elimu ya msingi ya bure na tiba la HIV kwa wote. Zaidi ya 90% ya ufadhili wa bajeti ya mwaka wa kitaifa huja kutoka ushuru zilizokusanywa na KRA.
Makao makuu ya KRA ndio mkodi mkuu wa Times Tower, ambalo ndilo jengo refu zaidi Afrika Mashariki na Kati. Ujenzi wa jengo hilo ulikamilishwa mwaka wa 1999, na kubadilisha Kenyatta International Conference Centre kama jengo ndefu zaidi mjini Nairobi.
Wizara ya Elimu
Nchi kadhaa zina idara za serikali zinazoitwa Wizara ya Elimu au Wizara ya Elimu ya Umma . Wizara ya kwanza kabisa inafikiriwa kuwa Tume ya Taifa ya Elimu (pl. "Komisja Edukacji Narodowej," lt . "Edukacinė komisija") na ilianzishwa mwaka wa 1773 katika katika Madola ya Kipolishi-Kilithuania.""
Kenya Commercial Bank (Uganda)
Kenya Commercial Bank (Uganda) (KCB), pia hujulikana kama KCB Uganda ni benki ya kibiashara nchini Uganda. Inalenga kutimiza mahitaji ya kibenki ya watu binafsi na makampuni.
Kenya Commercial Bank (Uganda) ni mwanachama wa makampuni ya KCB Group. Makampuni haya ni:KCB Group ndio kundi kubwa zaidi ya huduma za kifedha katika Afrika Mashariki, pamoja na wigo wa mali zaidi ya juu US $ 2.5. Kotoka Julai 2009, KCB Group ina mtandao wa mkubwa zaidi wa matawi ya benki likijumuisha zaidi ya matawi 180 nchini Kenya, Rwanda, Sudan Kusini, Tanzania na Uganda.
Mnamo Novemba 2007, tawi la kwanza la KCB Uganda lilifunguliwa Kampala nchini Uganda, baada ya kupewa leseni na Benki ya Uganda. Tangu wakati huo, KCB Uganda imefunguwa matawi zaidi ya kumi na tatu nchini Uganda. KCB Group inamiliki 100% ya KCB Uganda. Hisa ya KCB Group ni hufanyiwa biashara katika masoko ya hisa ya Afrika Mashariki yafwatayo chini ya kiashirio "KCB":KCB Uganda ina mtandao wa matawi kumi na nne mashariki, kaskazini na magharibi mwa Uganda. Miongoni mwa maeneo ambako benki hili lina matawi ni:
EmiratesNBD
EmiratesNBD , kundi kubwa zaidi la benki katika Mashariki ya Kati katika suala la mali, iliundwa tarehe 16 Oktoba 2007 wakati hisa za Emirates NBD ziliorodheshwa rasmi katika soko la hisa la Dubai. Muungano huu ulileta pamoja mabenki ya UAE ya pili na ya nne kubwa zaidi (Benki ya Emirates na Benki ya Taifa ya Dubai) kwa mali na umeunda bingwa wa benki iliyo na mali nyingi zaidi katika Mashariki ya Kati, jumla yake zaidi ya bilioni 282 AED kama mwishoni wa mwaka 2008. Kundi hili lina shughuli katika UAE, Ufalme wa Saudi Arabia, Qatar, Uingereza na Jersey (Channel Islands), na ofisi za wakilishi nchini India, Iran na Singapore
kutambuliwa kimataifa kama kiongozi na mtoa-huduma za kifedha mbadilifu zaidi katika Mashariki ya Kati.
Asbel Kiprop
Asbel Kiprop (amezaliwa mnamo 30 Juni 1989 wilayani Uasin Gishu) ni mkimbiaji kutoka Kenya ambaye mtaalamu katika mbio za mita 1,500. Kiprop alishinda medali ya dhahabu katika Michezo ya Olimpiki ya mwaka wa 2008 katika mbio za mita 1500, baada ya Rashid Ramzi kupimwa na kupatikana kuwa alikuwa ametumia madawa ya kulevya. [
Kiprop anatoka katika kijiji cha Kaptinga, karibu Eldoret. Yeye ni mwana wa David na Julia Kebenei. Babake David Kebenei pia alikuwa mwanariadha, ambaye alishiriki katika Michezo ya All-Africa mwaka wa 1987 nchini Kenya na kumaliza katika nafasi ya nne katika mbio za mita 1500. Kiprop alianza kukimbia akiwa na umri wa miaka 13, wakati alikuwa katika shule ya Simat. Baadaye aliacha masomo ya sekondari ili azingatie mafunzo na mazoezi.
Kiprop alikuwa anafanya mazoezi katika "Kipchoge Keino High Performance Training Centre" mjini Eldoret. Hata hivyo, alifukuzwa kutoka kambi mwaka wa 2009 kwa kuvunja sheria kwa kuleta mchumba wake kwa kituo hicho. Kakake mdogo Victor Kipchirchir Kebenei pia ni mkimbiaji wa mbio za mita 1500.
Ana urefu wa mita 1.88 na uzito wa kilogramu 62. Yeye kufanyishwa mazoezi na Jimmy Beauttah.
Alishinda tuzo la mwanaspoti anayeahidi wa mwaka, Mwaka wa 2007 katika tuzo za mwaka za Kenya Sports Personality.
Kiprop amesema jina lake la kwanza, Asbel, linamaanisha aliye na dhamiria.
Mwaka wa 2007 ndio uliyokuwa mwaka uliyoanzisha mambo mazuri, kwani alishinda medali ya dhahabu katika mashindano ya dunia ya kuvuka nchi (mbio za vijana) [18] na katika Michezo ya All-Africa (mbio za mita 1500). Alikimbia kwa wakati wake bora kibinafsi kwa kumaliza katika nafasi ya nne katika mbio za mita 1500 katika mashindano ya dunia ya mwaka 2007 katika mji mkuu wa Osaka.
Katika Michezo ya Olimpiki ya mwaka wa 2008, Kiprop alishindwa kidogo tu na mwanariadha kutoka Bahraini Rashid Ramzi na kukosa medali ya dhahabu. ] Hata hivyo, Kiprop alipewa medali hiyo ya dhahabu baada ya Ramzi kupimwa na kupatikana kuwa alikuwa ametumia madawa ya kulevya ya aina ya CERA, Dutu lililokuwa limepigwa marufuku ambalo ni toleo mpya la linalojulikana kama EPO. Kiprop amesema kuwa hajafurahishwa na jinsi alibvyoshinda medali hiyo ya dhahabu.
Katika mashindano ya dunia ya riadha ya mwaka wa 2009 katika mji mkuu wa Berlin, Kiprop hakuwasisimua wengi wakati alimaliza katika nafasi ya nne kwa mara ya pili katika mbio za mita 1500 (miaka miwili awali katika mashindano ya dunia ya mwaka 2007 pia alimaliza katika nafasi ya nne). Kiprop pia alishiriki katika mbio za mita 800 lakini alibanduliwa katika nusu-fainali.
Teko Modise
Teko Modise (alizaliwa mnamo 22 Desemba 1982 katika sehemu ya Soweto, Mkoa wa Gauteng) ni mwanakanda kutoka Afrika Kusini, ambaye anaichezea klabu ya Orlando Pirates inayoshiriki katika Premier Soccer League na timu ya Kitaifa ya Afrika ya Kusini.
Teko Modise Tsholofelo alizaliwa katika sehemu ya Meadowlands, Soweto na alilelewa na mama yake. Yeye ni mzaliwa wa tatu katika familia ya watoto watatu (kaka na dada).
Alipokuwa analelewa kama mtoto alikuwa anaishabikia timu ya Kaizer Chiefs, ambao ni wapinzani wa jadi wa Orlando Pirates.
Alitumia zaidi ya wasifu wake wa katika sehemu ya Limpopo akizichezea klabu za Ria Stars na City Pillars, mtawalia, ambazo sasa hazipo tena.
Alliteuliwa kama "Mchezaji wa Msimu wa Mvela Golden League " wakati wa alipokuwa akiichezea timu ya City Pillars wakati wa msimu wa 2005/2006.
Katika miaka ya 2008 na 2009, akawa "mchezaji wa kwanza kushinda tuzo la Mwanakandanda wa Mwaka wa PSL" .
majuzi Modise aliteuliwa kama balozi maalumu na kampuni ya kimataifa ya McDonald's kwa ajili ya kombw la dunia la FIFA la mwaka wa 2010 na pia kama balozi wa Coca-Cola, Nike, Telkom na Samsung.Teko pia amelengwa na klabu za Ligi ya Uingereza kama vile Aston Villa na Wigan Athletic. Klabu za AC Milan na Inter Milan zinaweza kuwa na nia na shauku ya kugombea Modise katika dirisha ya uhamisho ya majira ya joto baada ya kukamilika kwa msimu wa 2008/2009.
Uvumi zaidi uliendelea wakati wa majira ya joto ya mwaka wa 2009, wakati uvumi ulijitokeza kwamba idadi ya vilabu vilikuwa vinazingatia kumsajili Teko zikiwa ni pamoja na Manchester City, AC Milan, Inter Milan na Birmingham City. Modise aliiambia Sky Sports News kwamba kwamba ingekuwa vigumu kukataa mkataba kutoka timu ya Italia, akiongelea ushawishi wa mwenzake wa kimataifa Steven Pienaar kama sababu muhimu. Hata hivyo, bei ya kuuliza ya paundi (£) milioni 4 ilikuwa kitita kubwa sana.
Modise aliichezea timu ya Afrika Kusini kwa mara ya kwanza wakati wa kombe la COSAFAmwaka wa 2007. Alicheza mechi yake ya kwanza na timu mwandamizi mnamo 26 Mei 2007 dhidi ya Malawi. Alijumuishwa katika orodha ya Afrika Kusini ya wachezaji watakao shiriki katika michuano ya Kombe la Mataifa ya Afrika nchini Ghana. Pia hujulikana kama Jonas Andersen. Kwa sasa ameichezea timu mwandamizi ya Afrika Kusini mechi 33 na amefanikiwa kufunga mabao 9. Modise amekuwa mchezaji muhimu katika mechi nyingi za kimataifa za Bafana Bafana. . Mwaka wa 2008 aliteuliwa kama mchezaji bora wa barani Afrika wakati wa msimu.
Modise alikuwa katika kikosi cha Afrika Kusini kilichoshinda kombe la COSAFA mwaka wa 2007.
Hakupata nafasi kuziwakilisha timu zozote za kitaifa za Afrika Kusini za kikomo cha umri. Mnamo 14 Juni 2009, alituzwa tuzo la Budweiser la mchezaji bora wa mechi katika mechi ya ufunguzi ya Kombe la Shirikisho la FIFA mwaka wa 2009 dhidi ya Iraq.
Kombe la Telkom Charity: 2008
Maurice Odumbe
Maurice Omondi Odumbe (amezaliwa mnamo 15 Juni 1969) ni mchezaji wa kriketi mwenye uraia wa Kikenya ambaye alipigwa marufuku kutoshiriki katika mchezo wa kriketi mnamo Agosti 2004 baada ya kupatikana na hatia ya kupokea fedha kutoka kwa wayu wasiohalali.
Alizaliwa katika mji mkuu wa Nairobi na alihudhuria Shule ya Msingi ya Dr. Aggrey na shule ya sekondari ya Upper Hill, ambapo mchezaji huyu ambaye ni “batsman” wa mkono wa kulia na “bowler” wa mkono wa kulia alionyesha hamu na uwezo wa kucheza mchezo wa kriketi. Odumbe alicheza mechi yake ya kwanza kwa timu ya kitaifa ya Kenya mnamo 4 Juni 1990 dhidi Bangladesh katika sehemu ya Amstelveen katika nyara ya ICC, alifunga 41 na kuchukua 1 / 26 na alikuwa amekuwa mmoja wa wachezaji wao wanaoongoza wa One Day International (ODI) katika mechi yake ya kwanza ya kombe la dunia la Kriketi mwaka wa 1996. Odumbe alishinda tuzo la mchezaji bora wa mechi katika mojawapo wa mishtuko kubwa katika mchezo wa kriketi, kwa kuchukua 3 kwa 14 katika ushindi wa Kenya dhidi ya West Indies.
Odumbe alicheza mechi yake ya kwanza ya darasa la kwanza mwaka wa 1998 wakati Kenya ilicheza dhidi ya upande wa A waUingereza uliyokuwa unazuru, alitengeneza 16 na kuchukua 0 / 29, na kuendelea kuichezea vyema upande wake wa mtaa wa Nairobi, klabu ya Aga Khan. Odumbe aliteuliwa nahodha wa kitaifa kabla ya kombe la dunia la kriketi la mwaka wa 1999, na kushinda tuzo la mchezaji bora wa mechi dhidi ya Sri Lanka kwa nje(off) zake 82 kupeana (deliveries) 95. Alipitisha unahodha kwa Steve Tikolo kwa ajili ya kombe la dunia la kriketi la mwaka wa 2003. Odumbe alicheza vizuri kwani Kenya ilifika nusu fainali, na katika mwaka uliyofuata alifikisha alama 207 dhidi ya visiwa vya Leeward, hii ilikuwa alama bora zaid katika wasifu wake.
Mnamoi Machi mwaka wa 2004, Odumbe alichunguzwa na Baraza la Kriketi la Kimataifa (International Cricket Council) kufuatia madai ya “match-fixing” na alipatwa na hatia mnamo Agosti mwaka wa 2004 ya kupokea fedha kutoka watu wasiohalali na kupigwa marufuku kutoshiriki kwa mechi zozote za kriketi kwa muda wa miaka mitano. Huku wachambuzi wakati huo wakiamini kwamba marufuku hii ingesababisha mwisho wa wasifu wake wa kriketi, Odumbe alisema kwamba anapanga kurejea katika mchezo wa kriketi mara tu marufuku hiyo itakapoisha. . Odumbe mechi 61 za ODI, na kufunga mikimbilio 1409 katika 26.09 na kuchukua wiketi 39 katika 46.33 na mechi 17 za daraja ya kwanza (first-class), kufunga mikimbilio 894 katika 34.34 na kuchukua wiketi 40 katika 19.55.
Tangu kupigwa kwake marufuku, Odumbe amekuwa akishiriki kikamilifu katika kutafuta fedha kwa ajili ya malazi kwa yatima wa UKIMWI, na vile vile kuwasilisha programu ya michezo ya redio kila wiki na kuonekana katika idadi ya vitambulisho vya runinga. Pia anapanga kutoa wimbo na ametangaza nia yake ya kusimama kama mgombea wa Umoja wa Maendeleo ya Kidemokrasia ya Kitaifa katika uchaguzi mkuu wa Kenya ujao.
Alirejea kriketi ya ushindani katika kiwango cha mtaa mnamo Agosti 2009, akiwa na umri wa miaka 40
Aaron Mokoena
Aaron Tebomo Mokoena (amezaliwa 25 Novemba 1980 katika mji wa Johannesburg) ni mwanakandanda wa utaaluma kutoka nchi ya Afrika Kusini anayecheza kama kiungo wa kati kwa klabu ya Portsmouth inayoshiriki katika ligi kuu ya Uingereza.
Alihamia klabu ya Bundesliga ya Bayer Leverkusen kisha akahamia Ajax iliyoko Uholanzi, kabla ya kukopwa nje kwa klabu ya Germinal Beerschot, na tena akajipata kama nahodha wa kikosi.
Mokoena alihamia klabu ya Blackburn na aliichezea klabu hiyo mechi yake ya kwanza mnamo 8 Januari 2005, dhidi ya Cardiff City katika Kombe la FA kama dakika 43 kama mbadala wa Barry Ferguson na akaendelea kuwa mchezaji wa mara kwa mara katika timu ya kwanza kwa salio ya msimu, kwa kucheza mechi 22 kwa jumla. Alitumiwa na meneja wa Blackburn Mark Hughes kama sehemu ya kiungo cha kati ya cha wachezaji tatu katika mfumo wa 4-5-1, hatua ambayo ilipelekea Blackburn kufungwa mabao chache na kuondoka hatarini ya kushukishwa katka ligi ya daraja ya pili.
Hughes baadaye alirejea mfumo wa 4-4-2, ambayo kamwe haikuonyesha ubora wa mchezaji huyu. Mchezo wake ambao haukuvutia kutokana na mfumo huu wa 4-4-2 ikiwa ni pamoja na ukosefu wake wa uwezo dhahiri wa kiufundi, ilipelekea mashabiki wengine wa Blackburn kumfanyia Mokoena maskhara. Kutoka hapo na kuendelea, alijipata adimu akitumiwa kama kiungo wa kati wa kushikilia mpira katika mfumo huo wa 4-5-1 na alikuwa anacheza kama mbadala wa nusu ya pili, aliyetumika kulinda uongozi katika mechi ambazo Blackburn ilikuwa inaelekea kushinda. Huku Robbie Savage akiwa kwa sababau ya jeraha, Mokoena alianza mechi mingi za Rovers mwaka wa 2007 na alifunga bao lake la kwanza kwa Blackburn Rovers katika raundi 6 ya Kombe la FA katika ushindi dhidi ya Manchester City tarehe 11 Machi 2007. Hata hivyo, alionyeshwa kadi nyekundu katika mechi hiyo baada ya kupata kadi mbili za njano. Alifunga bao lake la pili na la mwisho la Blackburn dhidi ya Sunderland mnamo Februari 2009, tena katika kombe la FA. Mokoena alicheza mechi yake ya mwisho kwa Blackburn Rovers mnamo 24 Mei 2009. Siku hiyo hiyo alitangaza kuwa alikuwa anajiunga na Portsmouth kwa mkataba wa miaka mitatu.
"Mbazo" au "The Axe", jina lake maarufu kutokana na makabiliano yake ya nguvu kama ilivyoonekana wakati alimkabili mchezaji mwenzake wa timu ya Bafana Bafana, Steven Pienaar, katika mechi kati ya Everton na Portsmouth, ni mchezaji mwenye umri mdogo zaidi milele ambaye ameiwakilisha Afrika Kusini [9] baada ya kucheza mwaka 1999 katika mechi za kufuzu kushiriki katika Michezo ya Olimpiki ya mwaka wa 2000, na kuendelea kuichukua nafasi ya Lucas Radebe kama nahodha wa nchi yake.
Mnamo Januari 2008, Mokoena alikuwa nahodha wa upande wake wa Afrika Kusini katika Kombe la Mataifa ya Afrika ambao ulifanyika nchini Ghana, na kutokana na fomu yake ya kuvutia katika mechi zote tatu ambazo alishiriki, iliripotiwa kuwa alikuwa shabaha kwa pande kadhaa za Ulaya, kama vile Manchester City, klabu yake ya zamani Ajax na Schalke 04. Mnamo 16 Machi 2009, Mokoena alitangaza kuwa hatakuwa akisaini mkataba mpya na Blackburn, ambayo ilikuwa inaisha mwishoni mwa msimu kutokana na ukosefu wake wa kucheza.
Ziwa Albert (Afrika)
Ziwa Albert - pia Albert Nyanza na zamani Ziwa Mobutu Sese Seko - ni moja ya maziwa makubwa ya Afrika. Ni ziwa kubwa la saba katika Afrika, likiwa na nafasi ya ishirini na saba kwa ukubwa katika ulimwengu mzima.
Ziwa Albert liko katikati ya bara, juu ya mpaka kati ya Uganda na Jamhuri ya Kidemokrasia ya Kongo (zamani Zaire). Liko kaskazini katika mlolongo wa maziwa wa Bonde la Ufa la Afrika ya Mashariki.
Lina urefu wa km 160 (mi 100), upana wa km 30(mi 19), na kina upeo wa m 51 (ft 168), na mwinuko wa m 619 (ft 2.030) juu ya usawa wa bahari.
Ziwa Albert ni sehemu ya mfumo mgumu wa mto Nile wa juu. Vyanzo vyake vikuu ni Victoria Nile hatimaye kutoka Ziwa Victoria hadi kusini mashariki, na mto Semliki, ambao hutoka Ziwa Edward hadi kusini magharibi. Maji ya Nile Victoria yana chumvi kiasi kuliko yale ya Ziwa Albert. Mlango wake, katika ncha ya kaskazini ya ziwa, ni Albert Nile (ambayo huwa inajulikana kama Mlima Nile wakati inaingia Sudan).
Katika mwisho wa kusini wa ziwa, ambapo Semliki huingilia, kuna Vinamasi. Katika kusini kuna mlima wa Ruwenzori wakati anuwai ya milima iitwayo Blue Mountains iko katika pwani ya kaskazini magharibi. Makazi machache yaliyo kando ni Butiaba na Pakwach.
Katika mwaka wa 1864, ndio wakati Samuel Baker alipogundua ziwa hili, akalipatia jina la aliyeachwa Mfalme Albert, na mke wake Malkia Victoria. Rais wa Jamhuri ya Kidemokrasia ya Kongo, Mobutu Sese Seko, kwa muda mfupi alilipatia ziwa hili jina lake.
Heritage Oil na Tullow Oil zimetangaza eneo kuu la mafuta katika bonde la Ziwa Albert, pamoja na makadirio ya kwamba eneo hili la mabilioni litakuwa eneo kubwa la mafuta katika Afrika kusini kwa Sahara kwa zaidi ya miaka ishirini.
Ziwa Onega
Ziwa Onega (pia inajulikana kama Onego, "Onezhskoe ozero," yaani, "Onezhskoe ziwa;" "Ääninen" au "Äänisjärvi)" ni ziwa katika Urusi.
Ziwa Onega ina eneo la 9,894 km ², ni kiasi cha 280 km ³ upeo na kina cha 120 m. Ni ziwa kubwa la pili katika Ulaya, na 18 katika ziwa kubwa duniani. Ina visiwa 1,369 na eneo 250 km ² kwa jumla.
Eneo la Vyanzo ambalo ni 51 540 km ² huingia kwenye ziwa kupitia mito 58 , pamoja na Shuya, suna, Vodla, Vytegra, na Andoma. Svir, ambayo ni alama katika mpaka wa kusini wa Karelen, inatoka kusini magharibi mwa pwani ya Ziwa Onega hadi Ziwa Ladoga na inaendelea kama Neva hadi Ghuba ya Finland.
Ziwa hili ni changa katika kijiolojia, liliundwa - kama karibu maziwa yote kaskazini mwa Ulaya - kupitia shughuli za c barafu katika sehemu ya mwisho mwisho kipindi cha barafu. Bonde la Onega liliundwa wakati barafu iliyeyuka miaka 15 000 iliyopita.
Makao makubwa katika Ziwa Onega ni Petrozavodsk, mji mkuu wa Jamhuri ya Kareliailiyo katika pwani ya magharibi. Jamhuri hii inazunguka ziwa hili katika magharibi, kaskazini na mashariki. Katika kusini ziwa ni mpaka wa Leningrad na m Kanda la Vologda .
Kupitia mtaro wa White-Baltic Canal Onega imeunganishwa na Bahari nyeupe, na kupitia njia ya Volga-Baltic na mto Volga na hivyo na Bahari ya Kaspi na Bahari nyeusi. Njia hii ya mtaro wa Onega, ambayo inafuata hadi kusini wa ziwa, ilikuwa imejengwa katika miaka ya 1800 kama sehemu ya njia ya Mariinsk , moja ya njia za Volga-Baltic , ili kuepuka mawimbi katika Ziwa Onega yenyewe.
Eneo linalozunguka ziwa hili limekuwa wakazi tangu Enzi Kipindi cha Mawe. Petroglyph imepatikana katika mfuko wake.
Misitu mkubwa unaozunguka Onega ulikuwa msingi wa viwanda vya sukari . Leo, hata hivyo, hii inawakilisha tatizo la kiikolojia ya ziwa.
Kituo cha Urithi wa Dunia ya UNESCO Kizhi Pogost kiko katika moja visiwa katika Kizhi archipelago katika sehemu ya kaskazini ya ziwa. Makanisa mawili kubwa ya karne ya 18 ndio vituo muhimu katika makumbusho ya usanifu wa mbao katika Kaskazini Urusi mbao usanifu. Katika majira ya joto kuna madau yanayounganisha kisiwa hiki kutoka Petrozavodsk.
Uendeshaji wa madau ni shughuli maarufu katika ziwa hili. Kuna klabu ya uendeshaji wa madau katika Petrozavodsk. Mchuano wa wazi katika Urusi wa kuendesha dau una hadhi ya Kimataifa wa Onego Regatta katika jamii ya uendeshaji dau katika Ujrusi. Regatta hushuhulikiwa na kamati Shirikisho la Kirusi katika Utamaduni na Michezo na Shirikisho la uendeshaji wa madau katika Jamhuri ya Karelia.
Ziwa Dunstan
Ziwa Dunstan ni ziwa lililoundwa na binadamu na eneo la kuhifadhia maji Kisiwa Kusini mwa New Zealand. 
Ziwa hili liliundwa katika Mto Clutha kama matokeo ya ujenzi wa Bwawa Clyde, na kujaza katika hatua nne za kudhibitiwa kwanzia mwezi wa Aprili 1992 na kumalizwa mwaka uliofuata. Wakazi wengine wa mji wa Cromwell walihamishwa kwenye eneo jipya juu ya ziwa hilo.
Ziwa Dunstan hutoa huduma ya umwagiliaji wa maji katika mashamba ya matunda na ni eneo la burudani, pamoja na vifaa kama mashua na uvuvi
Bwawa na ziwa akawa yanajulikana katika New Zealand kutokana mediebevakning matatizo ya geologisk wakati wa ujenzi wake. Wakati bwawa hili lilikuwa linajengwa mmomonyoko wa ardhi angalau moja ulitokea katika Cairnmuir. Pande zote zilizohusika na ujenzi huo zilikana jukumu la tatizo hilo.
Sababu ya gharama ya udhabiti wa kuta za korongo na hali ya uchumi kubadilika, hii pia ilikuwa mradi wa mwisho wa Robert Muldoon Think Big .
Kulikuwa na mijadala kupinga mradi kutoka kwa jamii ya mitaa, pamoja na wito wa kukomesha upangaji na mradi. Wanamazingira, wanasayansi, wanasheria, watumiaji burudani za mto, familia zilizoishi hapa kwa muda mrefu, na wengine ambao walikuwa wamehamia pude katika eneo hilo, walipinga wote, na kati ya sauti, hakuna walionekana zaidi kuliko wasanii.
Kulikuwa na mtazamo kwamba nguvu kutokana na bwawa hii ilikusudiwa kwa ajili ya uundaji wa chuma karibu na Dunedin. Takwimu Maarufu ni pamoja na Ralph Hotere, Andrew Drummond, Chris Cree-Brown na Chris Booth walifanya kazi kubwa na yenye nguvu ambayo ilihusiana na suala hilo, waliweza kuwa maarufu na kuwa kwenye majarida. Wasanii wengin waliojihusisha na suala la bwawa : Robin Morrison aliunda picha zawa wakazi waliosumbuliwa na mafuriko; Marilynn Webb alichapisha maandishi "Good Bye-Clutha Blue" katika mwaka wa 1983; Bruce Foster alichapisha maandishi ya uchunguzi wa mistari iliyochorwa kabla ya kuanza ujenzi , na Lloyd Godman alikwa na picha za mural zilizokuwa na rangi ya dhahabu kutoka mto Clutha wenye jina "Wimbo wa mwisho wa mito". Wakati wa kujaza bwawa katika ilikuunda Ziwa Dunstan 1992-93 Godman pia ilikamilisha mfululizo wa utendaji kazi wenye jina "Ziwa Jaza" ambao ulihusisha kuchukua mfululizo wa picha na kamera ya maji na ulikuwa hatari kuokana na ngazi ya maji ya ziwa iliyopanda.
George Miok
George "Gyuri" Miok (18 Mei 1981 - 30 Desemba 2009) alikuwa sajenti wa Kikosi cha Ulinzi cha Kanada. Aliuawa akiwa vitani huko nchini Afghanistan mnamo 2009. Alizawadiwa nishani kadhaa na Canadian Peacekeeping Service Medal, NATO Medal for Former Yugoslavia na South-West Asia Service Medal.
George (au György) alizaliwa katika familia ya Wakanada-Wahungaria mjini Edmonton, baba'ke alikuwa Illés Miok (kutoka Senta, Voivodina), mama'ke alikuwa Anna Miok (kutoka Jimbo la Veszprém), alikuwa na ndugu watatu, Michael, John na László. Hajawahi kuoa na wala hakuwa na watoto.
Alikuwa mwalimu, alisoma katika Chuo Kikuu cha Alberta. Mnamo mwaka wa 2008-2009 alifundisha masuala ya kidini, hesabu, mambo ya mazoezi kwenye jim kwa ajili ya wanafunzi wa daraja la 7 katika shule ya St. Cecilia's Junior High School mjini Edmonton.
Alikuwa mwanachama wa jumuia ya Wahungaria wa Edmonton, pia alikuwa akiongea Kihungaria.
Miok alijiunga na jeshi akiwa na umri wa miaka 17. Mnamo mwaka wa 2002 alienda zake nchini Bosnia kutumikia kwenye Kikosi cha Udhibiti. Alikwenda nchini Afghanistan kwa mara ya kwanza mnamo mwaka wa 2005. Alikuwa mwanachama wa 41 Combat Engineer Regiment na alikuwa akitumikia katika Kikosi cha Kujenga Upya cha Mkoa wa Kandahar. Mnamo mwaka wa 2009, yeye na wanajeshi wengine watatu wa Kikanada walikufa, baada ya gari lao la silaha kupigwa na bomu la kubuni kilomita nne kutoka kusini mwa Jiji la Kandahar. Alikuwa mwanajeshi wa 135 wa Kikanada kufa nchini Afghanistan.
Khalid bin Barghash wa Zanzibar
Sayyid Khalid bin Barghash Al-Busaid (1874 – 1927) (kwa maandishi ya Kiarabu خالد بن برغش البوسعيد) alikuwa mtawala wa 6 wa Usultani wa Zanzibar.
Alikuwa sultani kwa siku tatu pekee kuanzia 25 Agosti hadi 27 Agosti 1896 akaondolewa madarakani na Waingereza kwa nguvu ya kijeshi.
Khalid bin Bargash alikuwa mwana wa kwanza wa Sayyid Barghash bin Said Al-Busaid. Baada ya kifo cha mjomba wake, sultani Hamad bin Thuwaini wa Zanzibar, alitangazwa na sehemu ya viongozi kuwa sultani mpya, lakini wengine walimpinga. Kulikuwa na uvumi ya kwamba alisababisha kifo cha mjomba wake kwa kumsumisha.
Mwakilishi wa Uingereza aliwahi kumkubali mgombea mwingine kutoka familia ya kisultani, Hamud bin Mohammed, hakuwa tayari kumwona Khalid kwenye kiti cha mtawala akirejea mkataba kati ya Uingereza na Zanzibar ya mwaka 1890 iliyowapa Waingereza nafasi ya kumkubali sultani mpya.
Khalid alipewa muda wa kuondoka katika jumba la kifalme akakataa, akakusanya zaidi ya askari 2000 tayari kwa utetezi.
Asubuhi ya 27 Agosti 1896 Waingereza walikuwa na manowari 5 tayari kwenye bandari ya Zanzibar zilizolengesha bunduki zake kwa jumba la sultani. Saa 9.02 zilianza kuipiga jumba la sultani na kikosi cha wanajeshi kilishambulia jumba. Saa 9.40 jeshi la Sultani likajisalimisha baada ya kifo cha Wazanzibari 500. Sultani mwenyewe alikimbia kwenye ubalozi wa Ujerumani kisiwani.
Baadaye Wajerumani walimpeleka kwa siri kwenda Dar es Salaam alipopewa hifadhi katika koloni la Afrika ya Mashariki ya Kijerumani. Hamud bin Mohammed alipanda kiti cha sultani.
Sultani aliyefukzwa aliishi Dar es Salaam hadi mwaka 1916. Mwaka ule Waingereza walitwaa mji wakati wa vita kuu ya kwanza ya dunia wakamkuta aliyewahi kuwa sultani wa siku 3 wakampeleka kifungoni huko visiwa vya Shelisheli na baadaye Morisi.
Baada ya vita aliruhusiwa kurudi Afrika ya Mashariki.
Aliaga dunia mjini Mombasa mwaka 1926.
Khalifa bin Harub wa Zanzibar
Sayyid Khalifa II bin Harub Al-Said (* 26 Agosti 1879 - + 9 Oktoba 1860)
(kwa maandishi ya Kiarabu خليفة بن حارب البوسعيد) alikuwa mtawala wa 9 wa Usultani wa Zanzibar.
Alikuwa sultani kuanzia 9 Desemba 1911 hadi 9 Oktoba 1960. Hali halisi alikuwa mtawala kwa jina tu wakati mamlaka ya serikali ilikuwa mkononi mwa afisa mkazi Mwingereza.
Mwaka 1900 akamwoa Sayyida Matuka bint Hamud Al-Busaid aliyekuwa binti wa sultani wa saba wa Zanzibar Sayyid Hamud bin Muhammed Al-Busaid.
Aliyemfuata alikuwa mwana wake Abdullah bin Khalifa sultani wa mwisho kisiwani.
Felix Eboue
Félix Adolphe Éboué (26 Desemba 1884 - 17 Machi 1944) alikuwa Mfaransa mweusi (Mfaransa aliyezaliwa Guyana) na alikuwa kiongozi wa kikoloni na pia wa Wafaransa Huru.
Alizaliwa Cayenne, akiwa mjukuu wa watumwa na alikuwa mwana wa nne katika familia ya kaka watano. Baba yake, Yves Urbain Eboué, alikuwa na kipawa cha kuongelesha watu na mama yake, Marie Josephine Aurélie Leveillé, alikuwa muuzaji kwa duka alikuwa amezaliwa Roura. Marie Josephine aliwalea watoto wake kwa mila za guiana creole. Eboué alikuwa mwanafuzi mwenye kipaji ambaye alishinda udhamini ya kusoma katika shule ya sekondari katika mji wa Bordeaux,Ufaransa. Eboué pia alikuwa mchezaji wa kandanda na alikuwa nahodha wa timu ya shule yake iliyosafiri kucheza katika michuano mle Ubelgiji na pia kufika Uingereza.
Baada ya kufuzu katika masomo ya kisheria kutoka École Coloniale,Paris, yeye alifanya kazi katika Oubangui-chari kwa miaka ishirini na kisha huko Martinique. Katika mwaka wa 1936 alifanywa kuwa kiongozi wa mkoa wa Guadeloupe, na akawa ntu mweusi wa kwanza kuteuliwa kwa cheo cha juu hivo popote katika makoloni ya Ufaransa.
Baada ya miaka miwili,migogoro ilipoanza kumtatiza, alihamishiwa kuenda Chad, aliwasili katika Fort Lamy tarehe 4 Januari 1939. Yeye alikuwa muhimu sana katika kuendeleza msaada wa Chad kwa Wafaransa Huru katika mwaka wa 1940, ni hatua ambayo hatimaye ilimpa kikundi cha Charles de Gaulle nguvu za kuendesha biashara zake kwa makoloni yote mengine ya Ufaransa katika sehemu za Afrika zilizokuwa karibu na ikweta. Akiwa gavana wa eneo hilo zima katika miaka ya 1940-1944, Eboué alitenda ili kuboresha hadhi ya Waafrika,kwa mfano aliwatenga Waafrika 200 waliosoma kama wenye "thamani"na kupunguza kodi zao.Vilevile,aliwaajiri watumishi waliotoka Gabon(waliofanya kazi katika sekta za kiraia) katika nyadhifa za mamlaka. Yeye pia alichukua hatua ya kujihusisha katika kazi ya watu ambao baadaye wangekuwa muhimu katika njia zao tofauti, mifano ni Jean-Hilaire Aubame na Jean Remy Ayouné.
Ingawa alikuwa Francophile aliyekuza lugha ya Kifaransa katika [Afrika],makala yake ya "La nouvelle politique indigène"("Sera Mpya ya Waafrika") aliyochapisha 8 Novemba 1941,alitetea utunzaji wa taasisi za jadi za Kiafrika.
Yeye alikufa kwa shtuko la moyo akiwa [Cairo]; makoloni ya Kifaransa yalitoa stempu ya makumbusho ya Felix Eboue. Afisa wa Jeshi la Heshima,aliyekuwa ametuzwa katika mwaka wa 1941 na Msalaba wa Ukombozi na alikuwa mwanachama wa Baraza la Amri ya Ukombozi,majivu yake Felix yako katika Panthéon,akiwa mtu mweusi wa kwanza kupewa hiyo heshima.
Mahali ya Félix-Éboué ilipo 12th arrondissement ya Paris na pia Stesheni ya Metro ya Paris Daumesnil(Paris Métro) ni makumbusho ya kumpa heshima Félix Éboué. Yeye pia ana njia ndogo katika jina lake karibu na La Défense.
The Karaoke Collection
The Karaoke Collection ni DVD ya kundi la Westlife iliyotoka nchini Hong Kong pekee mnamo mwezi Januari mwaka 2009. DVD hii ina nyimbo zao za video zipatazo 22, mingi kati ya hiyo ni nyimbo zalizofanya vizuri katika chati mbalimbali za nchini Uingereza na maeneo mengine. DVD ya Karaoke ndiyo iliyokuwa DVD ya kwanza kutengenezwa kutoka kwa kundi la hili katika kampuni ya Sony.
Wakiwa na kiasi cha nakala za albamu zao zipatazo milioni 20, zilizouzwa ulimwenguni kote, ambazo kati ya albamu zao, albamu zipatazao 14 zikifanikiwa kufika katika nafasi ya kwanza katika chati ya muziki ya Uingereza, kundi la Westlife linakuja na aDVD ya Karaoke. Mashabiki wanaweza sasa wakaimba nyimbo za Westlife pamoja na kundi hili, nyimbo wazipendazo. Toleo hili pia linajumuisha nyimbo zao maarufu kama vile 'Flying Without Wings', 'Swear It Again', 'Uptown Girl', 'Home', 'You Raise Me Up' na nyingine nyingi’'
Mbwa Mchungaji wa Kijerumani wa Zamani
Mbwa Mchungaji wa Kijerumani wa Zamani ni jina lililotumiwa kuashiria mbwa wasiozaa wachungaji wanaotumika nchini Ujerumani baada ya uzunduzi wa Mbwa wa Mchungaji wa Kijerumani na Max von Stephanitz mwaka wa 1899. Tamko hili sasa linatumika kuashiria mbwa ambao wana uhusiano wa damu na mbwa hawa lakini huzalishwa kwa ajili ya kiwango cha kazi na si kiwango rasmi;Mbwa huyu hatambuliki hii haitambuliki na FCI lakini ana kiwango chake mwenyewe.
Nchini Ujerumani, kabla ya miaka ya 1890, mbwa yeyote alichunga kondoo alijulikana kama "Mbwa Mchungai wa Kijerumani", kabla ya uumbaji wa mbwa anejulikana sasa. Mbwa walizalishwa kwa ajili ya uwezo wao wa kazi kwani mbwa wenye uwezo maalumu walizalishwa pamoja, bila jitihada ya kuwa na sura moja, kuondoa kasoro za maumbile au kuunda aina ya mbwa thabiti; tu kuboresha ulindaji wa mifugo. Katika mwaka wa 1899 Horand von Grafrath ilitangazwa kuwa mbwa wa kwanza Mchungaji rasmi wa Kijerumani, na kusajiliwa na Jamii ya Mbwa Mchungaji wa Kijerumani . Horand alizaa na mbwa wengine wa kawaida ambao walionyesha sifa nzuri, lakini pia kwamba walikuwa huru ya kasoro za maumbile na walikuwa na sura sawa. Mbwa waliokuwa wa mbegu hii walijulikana kama "Mbwa Wachungaji wa Kijerumani " jina "Altdeutscher Schäferhund" Mbwa Wachungaji wa Kijerumani wa Zamani lilipewa mbwa hawa wa kazi kwa muda ambnao hakukuwa na mbegu dhabiti. Horand mwenyewe alikuwa Mchungaji wa Zamani (kwani mbegu ya Mchungaji wa Kijermani haikuwepo kabla yake) na kuzaa pamoja na mbwa waliojulikana kama Wachungaji wa zamani .Ni kutoka mbwa hawa kwamba mbwa wa kisasa wa hawa mbwa wa Mchungaji wa Kijerumani alitoka Licha ya jitihada kuja na mbegu moja, wengi wafugaji wajerumani waliendelea kuzalisha mbwa wao kwa uwezo huo, kama iliviyofanyika hapo awali, na hivyo kuendeleza mfumo usio dhabiti wa Mbwa Mchungaji wa Kijerumani, ambao ulitofautiana na mfumo uliokubalika na jamii ya Mbwa Mchungaji wa Kijerumani.
Mbegu ya kisasa ina mbwa ambao asili yao ni kabla ya harakati za kuwa na mbegu moja. Usawa wa mbegu hii inahitaji mbwa kuwa na uwezo wa kulinda kondoo na ng'ombe. Ndozi inaweza kuwa yeyote inaweza kuwa refu, laini au imesimama. Wanaweza kuwa weusi, kahawia, buluu au tan. Masikio lazima aidha yamenawiri au yamenawiri kiasi. Mwaka wa 2008, shirika la Kijerumani la Uhifadhi jamii za Kale na Mifugo ambayo iko hatarini (GEH) lilisema kuwa mbegu hii iko hatarini ya kuisha.
Wakati wa uumbaji wake Mbwa Mchungaji wa Kijerumani wa kisasa alizalishwa ili kuwa na nguvu na uwezo wa kufanya kazi na sura moja sawa. Mbwa Mchungaji wa Kijerumani alizalishwa kwa ajili ya uwezo wa kufanya kazi na hivyo sura yake ni tofauti na mbwa wengi lakini sawa na Mbwa Mchungaji wa kisasa wa Kijerumani ambaye ana nywele ndefu lakini na rangi tofauti . Kiwango hiki kinaruhusu ngozi yoyote na miguso mbalimbali . Mwa huyu ana ukubwa sawa na mbwa wa kawaida wa mbwa mchungaji wa Kijerumani; anapokomaa huwa lakini ni anajulikana wamekuwa wakubwa.
Taj Hotels Resorts
Taj Hotels Resorts & Palaces ni mlolongo wa hoteli za kimataifa. Kampuni ya Indian Hotels Limited na tanzu zake zote kwa jumla hujulikana kama Taj Hotels & Resorts & Palaces. Taj Hotels Resort & Palaces ni sehemu ya Tata Group, ambayo ni moja kati ya wanabiashara wakubwa nchini India, inajumuisha hoteli 76, majumba 7, visiwa 6 vya kibinafsi, na hoteli ndogo za sanaa 12; zote zikiwa kwenye miji 52 katika nchi 12 katika mabara 5. Licha ya Bara hindi, Taj Hotels Resort & Palaces ziko katika nchi za Marekani, Uingereza, Afrika, Mashariki ya Kati, Maldives, Mauritius, Malaysia, Bhutan, Sri Lanka na Australia.
Jamshetji Nusserwanji Tata, ambaye ni mwasisi wa Tata Group, alifungua Taj Mahal Palace & Tower, ambayo ilikuwa mali ya kwanza ya Taj, mnamo tarehe 16 Desemba 1903. Yeye alitaka kufungua hoteli yake baada ya tukio la ubaguzi wa rangi iliyotokea kwenye Hoteli ya Watson's mjini Mumbai, ambapo alikatzwa kuingia kwa sababu hoteli hiyo haikuruhusu Wahindi. Hoteli ambazo zilikubali watu kutoka Ulaya zilikuwa nyingi katika kanda la Uingereza Uhindi. Jamsetji Tata alisafiri hadi miji ya London, Paris, Berlin na Düsseldorf kupata vifaa bora na vipande vya sanaa, samani na ndani zilizotumika kujenga hoteli yake. Hoteli hii ilijulikana sana mjini Mumbai kutokana na mji uliojengwa, usanifu wa jadi na ukubwa wake.
Vellicahanthai